പ്രതിപക്ഷം ഒരു മുഴം മുമ്ബേ എറിഞ്ഞു, ഇടപെടാന് നിര്ബന്ധിതമായി സര്ക്കാര് ക്രൈസ്തവ വോട്ടുബാങ്ക് നിലനിര്ത്താനും തിരിച്ചുപിടിക്കാനും രാഷ്ട്രീയ പാര്ട്ടികളുടെ നെട്ടോട്ടം കോട്ടയം : നാര്ക്കോട്ടിക് ജിഹാദ് വിവാദം തണുപ്പിക്കാന് പ്രതിപക്ഷം ഒരു മുഴം മുമ്ബേ എറിഞ്ഞു കളം പിടിച്ചതോടെ വിഷയത്തില് ഇടപടാന് സര്ക്കാര് തീരുമാനം. പരാമര്ശം നടത്തിയ പാലാ ബിഷപ് മാര് ജോസഫ് കല്ലറങ്ങാടിനെ സഹകരണവകുപ്പ് മന്ത്രി വി.എന്.വാസവന് സന്ദര്ശിച്ച് ചര്ച്ച നടത്തിയത് ഈ വിഷയത്തില് സര്ക്കാര് ഇടപെടല് ഉണ്ടാകുമെന്ന സൂചനയാണ്. സര്ക്കാരിന്റെ നിര്ദേശപ്രകാരമല്ല പാലാ ബിഷപ്പിനെ സന്ദര്ശിച്ചതെന്നാണ് മന്ത്രി വ്യക്തമാക്കിയതെങ്കിലും കെ.പി.സി.സി. പ്രസിഡന്റ് കെ. സുധാകരന് പാലാ ബിഷപ്പിനെ സന്ദര്ശിച്ച് കോണ്ഗ്രസിന്റെ പിന്തുണ വ്യക്തമാക്കിയ സാഹചര്യത്തിലാണ് മന്ത്രി എത്തിയതെന്ന് വ്യക്തം . തുടക്കത്തില് ബി.ജെ.പി.യും പാലായിലെ യൂത്ത് കോണ്ഗ്രസും മാത്രമാണ് ബിഷപ്പിനെ അനുകൂലിച്ച് രംഗത്ത് വന്നത്.എന്നാല് ബി.ജെ.പി തുടക്കം മുതല് എടത്ത നിലപാട് ദോഷം ചെയ്യുമെന്ന് വ്യക്തമായതോടെയാണ് കോണ്ഗ്രസ് സജീവമായി ഈ വിഷയത്തില് ഇടപെടാന് തീരുമാനിച്ചത്. കഴിഞ്ഞ ദിവസം കോട്ടയത്ത് എത്തിയ പ്രതിപക്ഷനേതാവ് വി.ഡി.സതീശനും കെ.പി.സി.സി. അധ്യക്ഷന് കെ.സുധാകരനും ബിഷപ്പുമാരെയും ഇമാമുമാരെയും സന്ദര്ശിച്ച് ചര്ച്ച നടത്തിയതോടെ ഈ വിഷയത്തില് പ്രതിപക്ഷത്തിന് ലഭിച്ച മേല്കൈയാണ് സംസ്ഥാന സര്ക്കാരിനെ മാറി ചിന്തിപ്പിച്ചത്.തുടക്കം മുതല് പാലാ ബിഷപ്പിന്റ പ്രസ്താവന അനുചിതമാണെന്ന നിലപാടാണ് സി.പി.എം. സ്വീകരിച്ചത്.എന്നാല് ഇന്നലെ സി.പി.എം.ആക്ടിങ് സെക്രട്ടറി വിജയരാഘവന് ബിഷപ്പിന്റെ പ്രസ്താവനയില് തെറ്റില്ലെന്ന് പറഞ്ഞതും നിലപാട് മാറ്റത്തിന്റെ സൂചനയാണ്.കഴിഞ്ഞ തെരഞ്ഞെടുപ്പില് ക്രൈസ്തവ വിഭാഗങ്ങളില് ഒരു നല്ല ശതമാനത്തിന്റെ പിന്തുണ കൂടി ലഭിച്ചതാണ് മധ്യകേരളത്തിലടക്കം ഇടതുമുന്നണിക്ക് വലിയ വിജയം നേടിക്കൊടുത്തത്.അകന്നുപോയ ക്രൈസ്തവ വിഭാഗങ്ങളെ ഒപ്പം ചേര്ക്കുന്നതിന്റെ ഭാഗമായാണ് ഈ വിഷയത്തില് വളരെ വേഗം ഇടപെടാന് കോണ്ഗ്രസ് നേതൃത്വം തയാറായത്. നാര്ക്കോട്ടിക് ജിഹാദ് വിഷയത്തില് സര്വകക്ഷിയോഗം വിളിക്കാന് പ്രതിപക്ഷം തയാറാകുമെന്ന പ്രതിപക്ഷ നേതാവ് വി.ഡി.സതീശന്റെ പ്രഖ്യാപനത്തെ സഭകളും സമുദായങ്ങളും സ്വാഗതം ചെയ്തതും സര്ക്കാരിനെ മാറ്റി ചിന്തിപ്പിക്കുന്നതിന് കാരണമായി. കഴിഞ്ഞ ദിവസം ജോസ് കെ. മാണി പാലാ അരമനയിലെത്തി ബിഷപ്പിനെ കണ്ടതും ഇടതുമുന്നണിയുടെ അനുനയ നീക്കത്തിന്റെ ഭാഗമാണ്. ഷാലു മാത്യു